އިބްނު ޤުރްޤޫލް (ނިޔާވީ 569ހ ގައި) ވިދާޅުވެފައިވަނީ، ހެެދުން ކަފްތު ނުކުރުމުގެ މާނައަކީ، އެ ބޮނޑިބޮނޑި ނުކުރުމާއި އޭގައި ހިފައިގެން ނުހުރުން ކަމުގައެވެ. (أي: لا يضمه ولا يقبضه) އަދި ބައެއް ބޭފުޅުން ކަފްތު ކުރުމުގެ މުރާދަކީ ފޮރުވުން ކަމުގައި ވިދާޅުވާ ކަމަށާއި، އެހެންނަމަވެސް އެއީ ޞައްޙަ ބުނުމެއް ނޫންކަމުގައެވެ.[3] އަދި ކައްފު ނުކުރުމުގެ މުރާދަކީ، ބޮނޑިބޮނޑި ނުކުރުމާއި ޖަމާ ނުކުރުން ކަމުގައެވެ. އެ ގޮތުން، (ފިރިހެނުން) އިސްތަށިގަނޑު ނުގެތުމާއި، ހެދުމަށް ބާރު ނުކުރުން ކަމުގައެވެ. އަދި ކަފްތު ނުކުރުމާއި ކައްފު ނުކުރުމީ، އެއް މާނައެއް ދޭހަކޮށްދޭ ދެ ލަފްޒު ކަމުގައެވެ.[4]